== Historie ==
[[Fil:1A heading for "Hell are up" (7958347688).jpg|thumb|Fra oprettelsen i 2003 og frem til 2012 blev linje 1A betjent af busser af typen [[Volvo B12BLE]]-62/[[Aabenraa Karrosseri|Aabenraa]].]]
Linje 1A blev oprettet sammen med [[linje 6A]] 25. maj 2003 som den tredje og fjerde linje i det nye A-busnet, der etableredes i 2002-2003. Baggrunden for etableringen var anlægget af [[Københavns Metro|den første metro]] i København, der gav store påvirkninger for busnettet. I den forbindelse valgte man at nytænke nettet med seks grundlæggende [[stambus]]linjer med direkte linjeføringer og hyppig drift suppleret af et antal andre linjer. I de første planer fra 2000 var en de seks foreslåede stambuslinjer en linje med arbejdsnummeret S1 fra Avedøre st. via [[Hvidovre Hospital]], [[Kongens Nytorv]] og [[Trianglen (København)|Trianglen]] til [[Hellerup Station|Hellerup st.]] Linjeføringen var identisk med den eksisterende [[linje 650S]], som den nye linje ville erstatte, om end med den forskel at der skulle stoppes ved alle stoppesteder undervejs og ikke kun ved udvalgte som ved [[S-bus]]serne. Desuden ville den nye linje erstatte dele af linje 6 og 16.
Historie Foreninger Organisationer